תקנות הערבות

{{ח:התחלה}}
{{ח:כותרת|תקנות הערבות, התשנ״ח–1998}}

{{ח:פתיח-התחלה}}
{{ח:תיבה|ק״ת תשנ״ח, 716|תקנות הערבות|https://olaw.org.il/takanot/takanot-5899.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הערבות#סעיף 25|סעיפים 25(א)(4)}}, {{ח:חיצוני|חוק הערבות#סעיף 26|26(ג) ו־(ה)}} {{ח:חיצוני|חוק הערבות#סעיף 34|ו־34}} {{ח:חיצוני|חוק הערבות|לחוק הערבות, התשכ״ז–1967}} (להלן – החוק), בהתייעצות עם נגיד בנק ישראל לענין {{ח:פנימי|סעיף 3|תקנות 3}} {{ח:פנימי|סעיף 4|ו־4}} ובאישור ועדת החוקה, חוקה, חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|מסמך הגילוי לפי {{ח:חיצוני|חוק הערבות#סעיף 22|סעיף 22 לחוק}}}}
{{ח:ת}} הגילוי לערב יחיד לפי {{ח:חיצוני|חוק הערבות#סעיף 22|סעיף 22 לחוק}} ייעשה במסמך נפרד מחוזה הערבות, תוך מתן הזדמנות סבירה לעיין בו לפני חתימת חוזה הערבות, כאשר –
{{ח:תת|(1)}} הגודל המזערי של האותיות במסמך הגילוי יהיה 2 מילימטרים;
{{ח:תת|(2)}} האותיות לא תהיינה נטויות או מוצרות;
{{ח:תת|(3)}} צבע האותיות יהיה נוגד את צבע הנייר שעליו הן כתובות;
{{ח:תת|(4)}} הרווח בין השורות לא יפחת מגודל האות בשורה;
{{ח:תת|(5)}} האותיות בשורות לא תיגענה זו בזו.

{{ח:סעיף|2|דרך הצגת מידע לפי {{ח:חיצוני|חוק הערבות#סעיף 22|סעיף 22(א)(3) לחוק}}}}
{{ח:ת}} הפרטים המתוארים {{ח:חיצוני|חוק הערבות#סעיף 22|בסעיף 22(א)(3) לחוק}}, יימסרו בידי הנושה לערב יחיד, במסמך הגילוי כאמור {{ח:פנימי|סעיף 1|בתקנה 1}}, ובסמוך לאחר מתן האשראי לחייב, ימסור אותם הנושה לערב בצורה של לוח תשלומים.

{{ח:סעיף|3|תוספות לסכום הערבות}}
{{ח:ת}} בנוסף לתוספות לסכום הערבות המנויות {{ח:חיצוני|חוק הערבות#סעיף 25|בסעיף 25(א) לחוק}}, ערב יחיד ערב גם לדמי ניהול חשבון עובר ושב, דמי גוביינא, פרמיות ביטוח ואגרות המוטלות לפי כל דין הנוגעות לחיוב.

{{ח:סעיף|4|חריג לחובת הודעה על אי קיום}}
{{ח:ת}} נושה יהיה פטור מלהודיע לערב על אי־קיום החיוב כאמור {{ח:חיצוני|חוק הערבות#סעיף 26|בסעיף 26(א) לחוק}}, אם חיובו של החייב נפרע בתשלומים תקופתיים, והסכום המצטבר שבפיגור אינו עולה על גובה שני תשלומים תקופתיים, ובלבד שאותו הסכום אינו עולה על 2,000 שקלים חדשים, כשהוא צמוד למדד המחירים לצרכן שפורסם בחודש אפריל 1998.

{{ח:סעיף|5|דרך מסירת הודעה לפי {{ח:חיצוני|חוק הערבות#סעיף 26|סעיף 26(ד)(2) לחוק}}}}
{{ח:ת}} הודעה של ערב יחיד על רצונו לפרוע הלוואה לפי {{ח:חיצוני|חוק הערבות#סעיף 26|סעיף 26(ד)(2) לחוק}} תהיה בכתב, ותימסר לנושה ביד או בדואר.

{{ח:סעיף|6|הליכי גביית החוב מאת החייב לפי {{ח:חיצוני|חוק הערבות#סעיף 28|סעיף 28 לחוק}}}}
{{ח:תת|(א)}} ראה ראש ההוצאה לפועל כי ערב מוגן מילא את הערבות, כולה או מקצתה, בהתאם {{ח:חיצוני|חוק הערבות#סעיף 28|לסעיף 28 לחוק}}, רשאי הוא להעניק אישור לערב לפתוח תיק נפרד בהוצאה לפועל נגד החייב, וסדר הדין לענין דיון בבקשת הערב המוגן כאמור יהיה כקבוע {{ח:חיצוני|תקנות ההוצאה לפועל#סעיף 123|בתקנה 123 לתקנות ההוצאה לפועל, התש״ם–1979}}, בשינויים המחויבים.
{{ח:תת|(ב)}} על הליכים בבית משפט בקשר לזכויות הערב לפי {{ח:חיצוני|חוק הערבות#סעיף 28|סעיף 28 לחוק}} יחולו {{ח:חיצוני|תקנות סדר הדין האזרחי הישנות#סעיף 37|תקנות 37}} {{ח:חיצוני|תקנות סדר הדין האזרחי הישנות#סעיף 38|ו־38 לתקנות סדר הדין האזרחי, התשמ״ד–1984}}.

{{ח:סעיף|7|תחילה}}
{{ח:ת}} תחילתן של תקנות אלה ביום ז׳ בסיון התשנ״ח (1 ביוני 1998).

{{ח:סעיף|8|סייג לתחולה}}
{{ח:ת}} תקנות אלה לא יחולו על התחייבות לשיפוי וחוזי ערבות שנכרתו לפני תחילתן.

{{ח:חתימות|י״ד באייר התשנ״ח (10 במאי 1998)}}
* '''צחי הנגבי'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]